Document ID: 31993R1666

KOMISSION ASETUS (ETY) N:o 1666/93,
annettu 29 päivänä kesäkuuta 1993,
voittoa tavoittelemattomien laitosten ja yhteisöjen voin ostamiselle myönnettävästä tuesta annetun asetuksen (ETY) N:o 2191/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella 2071/92(2) ja erityisesti sen 12 artiklan 3 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokurssista 28 päivänä joulukuuta 1992 annetun neuvoston asetuksen (ETY) N:o 3813/92(3), ja erityisesti sen 9 artiklan 1 kohdan,
sekä katsoo, että
komission asetuksessa (ETY) N:o 2191/81(4), sellaisena kuin se on viimeksi muutettuna asetuksella (ETY) N:o 1497/91(5), säädetään tuen myöntämisestä voin ostoon voittoa tavoittelemattomille laitoksille ja yhteisöille,
neuvoston asetuksessa (ETY) N:o 2072/92(6) on vahvistettu maidon tavoitehinta sekä voin, rasvattoman maitojauheen ja Grana padano- ja Parmiggiano Reggiano -juuston interventiohinta kahden vuoden jaksolle 1 päivästä heinäkuuta 1993 30 päivään kesäkuuta 1995; kyseisessä asetuksessa säädetään voin interventiohinnan alennuksesta 1 päivästä heinäkuuta 1993,
neuvoston asetuksessa (ETY) N:o 3813/92 säädettyjen maatalouden rahapoliittisten säännösten soveltamista koskevista siirtymätoimenpiteistä 28 päivänä joulukuuta 1992 annetun komission asetuksen (ETY) N:o 3820/92(7) 1 artiklassa vahvistetaan 1 päivästä tammikuuta 1993 sovellettavien ja aiemmin sovellettavien maatalouden rahoitussäännösten vastaavuus,
komission asetuksessa (ETY) N:o 3824/92(8), sellaisena kuin se on viimeksi muutettuna asetuksella (ETY) N:o 1330/93(9), laaditaan maito- ja maitotuotealalla luettelo hinnoista ja summista, joihin komission asetuksessa (ETY) N:o 1331/93(10) vahvistettu vähennyskerroin 1,013088 vaikuttaa markkinointivuoden 1993/1994 alusta negatiivisten valuuttaerojen automaattisen poistojärjestelmän kautta; asetuksen (ETY) N:o 3824/92 2 artiklan mukaisesti olisi täsmennettävä hintojen ja summien alenemisesta seuraavaa vähennystä jokaisella alalla, jota vähennys koskee, ja vahvistettava näiden vähennetyt hinnat ja summat,
tämän vuoksi olisi mukautettava asetuksessa (ETY) N:o 2191/81 säädettyä voin oston tukea, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2191/81 2 artiklan määrä "149,74 ecua" määrällä "138 ecua".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1993.

Labels: 0
3
17
19